b'\n_START_ARTICLE_\nK\xc3\xabnga Magjike\n_START_PARAGRAPH_\nK\xc3\xabnga Magjike (norsk: magisk sang) er en albansk TV-sendt talentkonkurranse, der sangere konkurrerer med sanger som ikke tidligere er utgitt. Den f\xc3\xb8rste utgaven av konkurransen fant sted i 1999, og har v\xc3\xa6rt arrangert siden \xc3\xa5rlig. Som regel finner den sted i november. Det er artisten og TV-programlederen Ardit Gjebrea som st\xc3\xa5r bak konseptet. Han har v\xc3\xa6rt vert for alle utgavene av K\xc3\xabnga Magjike, enten alene, eller sammen med en eller to medverter, blant annet med Brigitte Nielsen._NEWLINE_K\xc3\xabnga Magjike har tidligere v\xc3\xa6rt sendt p\xc3\xa5 flere TV-kanaler gjennom historien, og sendes ogs\xc3\xa5 p\xc3\xa5 kanaler utenfor Albania. K\xc3\xabnga Magjike 2009 ble sendt p\xc3\xa5 TV Klan._NEWLINE_K\xc3\xabnga Magjike har blitt arrangert i Albania hvert \xc3\xa5r, utenom i 2004-versjonen, som ble arrangert i Kosovo. Denne blir referert til som 2004-versjonen, selv om den fant sted i 2005_NEWLINE_Det blir brukt en jury for \xc3\xa5 bestemme deler av utfallet i konkurransen. I 2003 bestod juryen kun av kvinner, som var f\xc3\xb8rste gang i en albansk sangfestival.'